钦定古今图书集成/理学汇编/学行典/第010卷 > 朱子全书 > 《太极》
## 钦定古今图书集成/理学汇编/学行典/第010卷 > 朱子全书 > 《太极》

“太极者，本然之妙也；动静者，所乘之机也。太极，理也；
动静，气也。气行则理亦行，二者常相依，而未尝相离
也。太极犹人也，动静犹马也。马所以载人，人所以乘
马。马之一出一入，人亦与之出入。盖一动一静，而太
极之妙，未尝不在焉。此太极二五之所以妙合而凝
也。”　阴阳做一个看，亦得做两个看，亦得做两个看，
是分阴分阳，两仪立焉。做一个看，只是个消长。　大
而天地万物，小而起居饮食，皆太极阴阳之理也。
阳变阴合，初生水火，水火气也。流动闪烁，其体尚虚，
其成形犹未定。次生木金，则确然有定形矣。水火初
是自生，木金则资乎土，五金之属，皆从土中旋生出
来。　今说“太极动而生阳”，是把眼前个动斩截“说起。
如今日一昼过了便是夜，夜过便是明日。昼即今昼
以前又有夜了；昨夜以前又有昼了。如今要说时日，
也只从今日子时起。其实子以前岂是无子？”　问：“‘太
极动而生阳’，是有这动之理，便能生阳否？”曰：“有这动
之理，便能动而生阳；有这静之理，便能静而生阴。既
动，则理又在动之中；既静，则理又在静之中。”又问：“动
静是气也，理为气之主，便能如此否？”曰：“是也。既有理，
遂有气；既有气，则理在乎气之中。周子谓：‘五殊二实，
二本则一。一实万分，万一各正，小大有定’。自下推而
上去，五行只是二气，二气又只是一理；自上推而下
来，只是这一个理。万物分之以为体，万物之中又各
具一理，所谓‘乾道变化，各正性命’”，然总又只是一个
理。这理处处用混沦。如一粒粟生为苗，苗便生花，花
便结实，又成粟，还复本形。一穗有百粒，个个完全，又
将这百粒去种一粒，又各成百粒，生生只管不已。初
闲只是这一粒，分去物，物各有理，总只是一理。